TWPC ส่งซิกรายได้ปี 64 โตต่อเนื่องกว่า 7 พันลบ. รับไฮซีซั่น-ยอดขายแกร่ง 
TWPC ส่งซิกรายได้ปี 64 โตต่อเนื่องกว่า 7 พันลบ. รับไฮซีซั่นของธุรกิจและยอดขายแข็งแกร่งในทุกช่องทาง โดยเฉพาะราคาขายเฉลี่ยของสินค้าแป้งมันสำปะหลังก็เพิ่มขึ้น 15% ส่วนยอดขายกลุ่มผลิตภัณฑ์อาหารยังเติบโตได้ดี
14 ธ.ค. 2564

นางอรอนงค์ วิชชุชาญ ประธานเจ้าหน้าที่ฝ่ายการเงิน พร้อมด้วย นางสาวรตินันทน์ วงศ์วัชรานนท์ ผู้จัดการฝ่ายสื่อสารองค์กรและพัฒนาความยั่งยืน บริษัท ไทยวา จำกัด (มหาชน) หรือ TWPC ร่วมนำเสนอข้อมูลบริษัทฯ ต่อนักลงทุน นักวิเคราะห์ และสื่อมวลชน ในงาน Opportunity Day บนแพลตฟอร์มออนไลน์
ทั้งนี้ ประเมินแนวโน้มผลการดำเนินงานไตรมาส 4 ปี 2564 จะออกมาอยู่ในทิศทางบวก เนื่องจากเป็นช่วงไฮซีซั่นของธุรกิจ ในขณะที่ราคาขายเฉลี่ยของสินค้าแป้งมันสำปะหลังก็เพิ่มขึ้น 15% ส่วนยอดขายกลุ่มผลิตภัณฑ์อาหารยังเติบโตได้อย่างแข็งแกร่งในทุกช่องทาง ทำให้มั่นใจว่าจะสามารถรักษาอัตราการเติบโตของรายได้ปี 2564 ได้ต่อเนื่องจากปีก่อนที่มีรายได้ 7,182 ล้านบาท